கிராமங்களிலே இருந்து நகரங்கள் வரையிலேயும், எல்லா இடங்களிலுமே பொய் பேசுவோர் அதிகரித்திருக்கிறார்கள். இந்தப் பொய்யினால் விளைகிற துன்பங்கள்தான், பஞ்சமா பாதகங்களிலேயே மிகப்பெரிய பாதகமாக முடிகின்ற துன்பமாகும். நான் தி.மு.க.வில் இருந்தபோது காங்கிரஸ்காரர்களும், காங்கிரசில் இருந்தபோது தி.மு.க.வினரும் எல்லோரும் பேசுவார்கள், ‘நான் குடிப்பவன்’ என்று. எந்த மேடையிலும் நான் அதை மறுத்ததில்லை. சொல்லப்போனால் ஆரம்பகாலத்தில் அவர்கள் பேசியபோது எனக்குக் குடிப்பழக்கம் அதிகமில்லை. எப்போதோ மாதத்தில் ஒருமுறை, இருமுறைதான் குடிப்பது வழக்கம்.